คือผมมีอะไรกับแฟนไปแล้วถุงยางแตก ที่นี้ผมเลยให้แฟนกินยาคุมทันทีเลย พอวันถัดมาผมมีอะไรกับแฟนอีกครั้งแบบใส่ถุงยางนะครับ ยาคุมจะได้ผลไหมครับ
สวัสดีค่ะ การมีเพศสัมพันธ์โดยการใช้ถุงยางอนามัย หากใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็จะมีประมาณ 2% แต่หากถุงยางแตก โอกาสในการตั้งครรภ์ก็จะมีมากขึ้น แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์อีกครั้งหลังจากที่ทานยาคุมฉุกเฉินไปแล้ว หากทานเม็ดสุดท้ายไปนานเกิน 12 ชั่วโมงแล้ว ยาคุมฉุกเฉินก็จะไเพม่สามารถช่วยป้องกันการตั้งครรภ์ได้แล้วค่ะ อย่างไรก็ตาม หากในครั้งนี้ ถุงยางอนามัยไม่มีการฉีกขาด โอกาสในการตั้งครรภ์ก็ถือว่ามีน้อย และไม่จำเป็นต้องทานยาคุมฉุกเฉินไปอีกโดยไม่จำเป็นค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ